Paġna Din il-pubblikazzjoni tinkludi mistoqsijiet bil-miktub magħmula mill-Membri tal-Parlament Ewropew u t-tweġibiet tagħhom mogħtija minn istituzzjoni tal-Unjoni Ewropea. Għal kull mistoqsija u tweġiba, il-verżjoni tal-lingwa oriġinali hija ppreżentata qabel traduzzjoni possibbli. F'xi każijiet, jista' jkun li r-risposta tingħata b'lingwa differenti minn dik tal-mistoqsija. Dan jiddependi mil-lingwa li jaħdem biha l-kumitat li jkun intalab jagħti tweġiba. Dawn il-mistoqsijiet u tweġibiet huma ppubblikati skont l-Artikoli 117 u 118 tar-Regoli tal-Proċedura tal-Parlament Ewropew. Il-mistoqsijiet u t-tweġibiet kollha jistgħu jinqraw fis-sit elettroniku tal-Parlament Ewropew (Europarl) taħt l-intestatura Mistoqsijiet Parlamentari: Grupp tal-Partit Popolari Ewropew (Demokristjani) Grupp tal-Alleanza Progressiva tas-Socjalisti u d-Demokratici fil-Parlament Ewropew Grupp tal-Alleanza tal-Liberali u d-Demokratiċi għall-Ewropa Grupp tal-Konservattivi u Riformisti Ewropej Grupp tal-Ħodor/Alleanza Ħielsa Ewropea Grupp Konfederali tax-Xellug Magħqud Ewropew - Xellug Aħdar Nordiku Grupp għall-Ewropa Ħielsa u Demokratika Il-fornituri tas-servizz tal-elettriku ħabbtu wiċċhom ma' diversi talbiet minn individwi għal danni kkawżati minn żieda f'daqqa tal-kurrent elettriku fid-djar tagħhom minħabba vultaġġi għoljin jew brekits tad-dawl imwaħħlin mad-djar tagħhom. Il-Kummissjoni qiegħda tikkunsidra li ddaħħal regolamenti ġodda biex tindirizza din il-kwistjoni? Il-Kummissjoni għandha informazzjoni dwar talbiet simili għal danni diretti lil kumpaniji oħrajn fi Stati Membri oħra? Din id-Direttiva tkopri r-riskji kollha b'rabta mas-sikurezza li jistgħu jinħolqu mill-użu tat-tagħmir elettriku, inklużi riskji tal-elettriku, kif ukoll riskji mekkaniċi u kimiċi. Barra minn hekk, din id-Direttiva teħtieġ li l-manifatturi jinkludu tagħrif sabiex ikun żgurat l-użu bla periklu tat-tagħmir u tal-applikazzjonijiet tiegħu. L-għan huwa li tgħin lill-konsumaturi jivvalutaw ir-riskji u jieħdu l-prekawzjonijiet meħtieġa, sabiex jitnaqqsu r-riskji relatati mal-użu tal-prodott. Għalhekk tagħmir elettriku bħalma huma s-circuit breakers fil-medda ta' vultaġġ imsemmija li jipprevjenu l-kurrenti eċċessivi fid-djar għandhom jikkonformaw mal-għanijiet tas-sikurezza tad-Direttiva dwar il-Vultaġġ Baxx. L-Istati Membri huma responsabbli għall-implimentazzjoni u l-infurzar ta' din id-Direttiva, li għandha tiżgura li dawk il-prodotti biss li huma konformi, u b'hekk sikuri, jitpoġġew fis-suq, u li l-konsumaturi jirċievu t-tagħrif meħtieġ. Il-Kummissjoni mhix konxja ta' lmenti simili oħra. Il-Parlament Malti bħalissa qed jiddiskuti abbozz ta' liġi dwar l-istandards u l-etika fil-ħajja pubblika. Il-Kummissjoni għandha informazzjoni dwar jekk hemmx regoli simili f'kull jew xi wieħed mill-Istati Membri l-oħra? Safejn u sakemm il-Kummissjoni hija konxja li l-Istati Membri kollha għandhom dispożizzjonijiet fis-seħħ għal standards u l-etika fil-ħajja pubblika, kemm fil-livell politiku u fil-livell ta' uffiċjali. Dawn il-kwistjonijiet huma diskussi perjodikament f'laqgħat tan-Netwerk Ewropew tal-Amministrazzjoni Pubblika (EUPAN): http://www.eupan.eu L-Unjoni Ewropea stabbiliet għaliha stess il-miri biex jitnaqqsu l-emissjonijiet tal-gassijiet b'effett ta' serra b'20 % meta mqabbla mal-1990 u biex jiżdied is-sehem tal-enerġija rinnovabbli wkoll b'20 % sal-2020. Il-Kummissjoni tista' tipprovdi informazzjoni dwar il-progress ta' Malta fl-ilħuq ta' dawn il-miri? Il-Kummissjoni tinsab kunfidenti li Malta se tilħaq dawn il-miri? Skont il-pakkett dwar il-Klima u l-Enerġija, l-emissjonijiet tal-gassijiet b'effett ta' serra (greenhouse gas — GHG) ta' Malta li mhumiex koperti mill-ETS tal-UE ma jistgħux jiżdiedu b'aktar minn 5% fl-2020, meta mqabbla mal-2005. Malta għandha wkoll tilħaq il-mira ta' 10% ta' enerġija rinnovabbli fil-konsum finali tal-enerġija sal-2020. Fl-2012, l-emissjonijiet li mhumiex koperti mill-ETS f'Malta kienu kemmxejn aktar mill-livell tal-2005. Skont l-aħħar estimi dwar l-emissjonijiet tal-gassijiet b'effett ta' serra mressqin mill-awtoritajiet Maltin (f'Lulju 2013), Malta hija mistennija li tilħaq il-mira tagħha għall-2020 fl-emissjonijiet ta' gassijiet b'effett ta' serra, b'marġni ta' inqas minn punt perċentwali wieħed. Skont l-estimi tal-Eurostat, Malta kisbet sehem ta' 1,4% ta' enerġija rinnovabbli fl-2012, li huwa d-doppju tal-ammont fl-2011. Għalhekk Malta qiegħda tagħmel progress fil-promozzjoni tal-enerġija rinnovabbli. Għaldaqstant il-Kummissjoni hija fiduċjuża li Malta tista' tikseb il-mira tagħha għall-2020 fl-enerġija rinnovabbli jekk jiġu adottati l-miżuri adegwati. F'dan il-kuntest, fl-2013 il-Kummissjoni rrakkomandat lill-Malta biex tkompli bl-isforzi tagħha għad-diversifikazzjoni tat-taħlita tal-enerġija u s-sorsi ta' enerġija, b'mod partikolari billi żżid l-użu tal-enerġija rinnovabbli. eBay hija waħda mill-pjattaformi online l-aktar popolari fid-dinja għall-konsumaturi u n-negozji biex iwettqu bejgħ online, b'mod partikolari fir-rigward tal-kummerċ transkonfinali. Saret ukoll pjattaforma importanti fis-suq intern tal-UE għall-bejgħ online, b' negozji f'diversi Stati Membri li jużawha biex iwettqu partijiet kbar jew sħaħ mill-attività kummerċjali tagħhom. Madankollu, fil-preżent eBay qed tonqos milli tipprovdi kundizzjonijiet ugwali għan-negozji fi Stati Membri differenti. B'mod aktar speċifiku, in-negozji minn għadd ta' Stati Membri jistgħu biss jirreġistraw għal kummerċ online fuq is-sit tal-Istati Uniti u huma pprojbiti milli jirreġistraw fuq kwalunkwe sit tal-eBay fl-UE. Dan ipoġġi negozji bbażati f'Malta u f' 14-il Stat Membru ieħor fi żvantaġġ meta jsir il-kummerċ online fis-suq intern tal-UE permezz tas-suq online tal-eBay. Il-Kummissjoni tista' tikkonferma jekk temminx li l-eBay tgawdi minn pożizzjoni dominanti fis-suq online? Skont il-Kummissjoni, eBay tikkonforma kompletament mal-Artikolu 101 tat-Trattat dwar il-Funzjonament tal-Unjoni Ewropea? Il-Kummissjoni x'azzjoni lesta li tiegħu jekk ikollu jinsab li l-eBay tgawdi minn pożizzjoni dominanti? X'passi qed tieħu l-Kummissjoni biex tiżgura li jkun hemm kundizzjonijiet indaqs fis-suq intern għal negozji minn Stati Membri differenti? Il-Kummissjoni bħalissa mhix fil-pussess ta' evidenza li tippermettilha tikkonkludi li eBay għandu pożizzjoni dominanti fl-Unjoni Ewropea, skont it-tifsira tal-Artikolu 102 TFUE. Is-sejba ta' dominanza skont l-Artikolu 102 TFUE f'suq partikolari ma tkunx illegali fiha nfisha skont id-dritt tal-kompetizzjoni tal‐Unjoni Ewropea. Impriża li tokkupa pożizzjoni dominanti għandha, madankollu, responsabbiltà partikolari li ma tabbużax mill-pożizzjoni dominanti tagħha. Jekk, wara investigazzjoni fil-fond, il-Kummissjoni tikkonkludi li impriża dominanti qed tabbuża mill-pożizzjoni dominanti tagħha tista' tiddeċiedi li timponi multi fuq dik l-impriża u tkun meħtieġa ttemm l-abbuż. L-iskop tal-Artikolu 101 TFUE huwa limitat għal ftehimiet u prattiki miftiehma bejn impriżi li jirrestrinġu l-kompetizzjoni. Għalhekk kondotta unilaterali minn eBay ma taqax taħt Artikolu 101 TFUE. Madankollu, il-Kummissjoni tibqa' impenjata sabiex jiġi żgurat rispett sħiħ tar-regoli ta' kompetizzjoni tal-UE u għalhekk se tkun qed tissorvelja mill-qrib l-iżviluppi tas-suq. Id-Direttiva 2008/122/KE dwar il-protezzjoni tal-konsumaturi rigward ċerti aspetti ta' kuntratti ta' timeshare, kuntratti dwar prodotti ta' vaganza għal perjodu fit-tul, kuntratti ta' bejgħ mill-ġdid u kuntratti ta' skambju, tipproteġi lill-konsumaturi li jidħlu f'kuntratti timeshare. Madanakollu, għad hemm diversi eżempji ta' abbuż fil-bejgħ ta' timeshares lil turisti li jżuru lil Malta għal vaganza. Il-Kummissjoni qiegħda tikkunsidra l-aġġornament ta' din id-Direttiva biex timplimenta regoli aktar stretti? Il-Kummissjoni hija konxja ta' problemi simili affaċċjati mill-konsumaturi fil-bejgħ ta' timeshares fi kwalunkwe Stat Membru ieħor? Id-Direttiva 2008/122/KE dwar timeshare u prodotti simili, li ilha tiġi applikata fl-UE mill-2012 u li ħadet post id-Direttiva 94/47/KE ta' qabel, saħħet b'mod sinifikanti il-livell tal-ħarsien tal-konsumatur. B'mod partikolari, id-Direttiva għandha regoli stretti dwar id-dritt tal-iritrar u tar-rekwiżiti għal tagħrif, li jħarsu lill-konsumaturi milli jikkonkludu kuntratti timeshare li jista' jkun li ma jridux realment u jiżguraw li jidħlu f'tali tranżazzjonijiet b'għarfien sħiħ tat-termini u kundizzjonijiet relevanti. L-evalwazzjoni tal-applikazzjoni tad-Direttiva qed issir bħalissa u l-Kummissjoni se tirrapporta lill-Parlament Ewropew u lill-Kunsill fl-2014. Il-konklużjonijiet tal-Kunsill ta' Diċembru 2013 laqgħu l-komunikazzjoni mill-Kummissjoni bit-titolu "dwar il-ħidma tat-Task Force fil-Mediterran" (COM(2013)0869). Il-Kunsill talab ukoll għall-mobilizzazzjoni tal-isforzi kollha sabiex ikunu implimentati l-azzjonijiet proposti f'din il-komunikazzjoni fi skeda ta' żmien ċara, li għandha tkun indikata mill-Kummissjoni. Fid-dawl ta' dan, x'azzjoni speċifika ħadet il-Kummissjoni sallum fir-rigward tal-azzjonijiet operattivi indikati? Il-Kummissjoni diġà stabbiliet skedi ta' żmien ċari għal dawn l-azzjonijiet operattivi proposti? Il-Kummissjoni għandha l-ħsieb li tniedi xi proġett ieħor ta' rilokazzjoni għal Malta wara r-rilokazzjoni intra-UE minn Malta permezz tal-proġetti EUREMA I u EUREMA II? Kif stabbilit fil-Komunikazzjoni dwar il-ħidma tat-Task Force, il-Kummissjoni bdiet timplimenta bosta attivitajiet li jaqgħu fir-responsabbiltà tiegħu, inklużi: il-konklużjoni tal-ftehim ta' riammissjoni mat-Turkija; l-iffinalizzar tan-negozjati dwar is-Sħubija għall-Mobilità mat-Tuneżija; u l-espansjoni tal-Programm ta' Protezzjoni Reġjonali fl-Affrika ta' Fuq, filwaqt li jiġi ffinanzjat il-Proġett Sahara Mediterran fil-Libja. EASO bdiet proġett biex issaħħaħ is-sistemi ta' asil fil-Marokk, fit-Tuneżija u fil-Ġordan ffinanzjati mill-Kummissjoni. L-impenn għas-sistemazzjoni mill-ġdid tal-UE żdid b'reazzjoni għall-kriżi Sirjana. Żewġ pjanijiet ta' azzjoni tal-EMPACT (Pjattaforma Multidixxiplinari Ewropea għall-Ġlieda kontra t-Theddida Kriminali), dwar it-traffikar u l-kuntrabandu, ġew adottati, filwaqt li l-EUROPOL pprovdiet appoġġ lill-Italja. Frontex saħħet l-operazzjonijiet tagħha fil-Mediterran, u l-koleġiżlaturi qablu dwar test ta' kompromess dwar ir-regoli għas-sorveljanza tal-fruntiera fil-fruntiera tal-baħar estern. Fl-aħħar, ġew mobilizzati fondi ta' emerġenza biex isostnu l-Istati Membri. Il-Komunikazzjoni inkludiet sejħa għar-rilokazzjoni volontarja mill-Istati Membri. Il-Kummissjoni tibqa' impenjata għall-politika ta' rilokazzjoni. Kellha l-ewwel Forum ta' Rilokazzjoni Annwali u ppreżentat rapport ta' evalwazzjoni dwar l-EUREMA fil-ftit xhur li ġejjin. Il-mekkaniżmu ta' finanzjament għar-rilokazzjoni se jinbidel taħt il-Fond għall-Asil, il-Migrazzjoni u l-Integrazzjoni, għalhekk EUREMA mhijiex se tiġi estiża — minflok kull Stat Membru jista' jagħżel biex jalloka finanzjament għar-rilokazzjoni mill-programmi nazzjonali tagħhom u jagħmlu wegħdiet kull sentejn biex jirċievu somma addizzjonali ta' EUR 6 000 kull persuna. Ir-rilokazzjoni mhijiex se tibqa' limitata biex tgħin lil Malta u tista' tintuża għal Stati Membri oħrajn. Rapport ippubblikat fis-17 ta' Jannar 2014 mill-Qorti tal-Awdituri bit-titolu "Il-komponent Ambjent tal-Programm LIFE kien effettiv?" (SR 15/2013) jistieden lill-Kummissjoni żżid l-effettività tal-programm Strument Finanzjarju għall-Ambjent (LIFE) billi ttejjeb id-disseminazzjoni u r-replikazzjoni ta' proġetti ambjentali li jkollhom suċċess. Il-Kummissjoni taqbel ma' din l-analiżi? X'biħsiebha tagħmel il-Kummissjoni biex tiżgura li l-programm LIFE jaħdem b'mod aktar effettiv biex jilħaq l-għan tiegħu li jservi ta' katalist għall-bidla ambjentali? Il-Kummissjoni laqgħet bil-ferħ l-osservazzjonijiet tal-Qorti, u tinnota li ħafna mis-sejbiet tar-rapport kienu ddaħħlu fil-Proposta tagħha għal Regolament ġdid dwar il-Programm LIFE, li kienet saret f'Diċembru tal-2011 u li ġiet adottata fi tmiem l-2013. Il-bażi legali l-ġdida se tgħin lill-Kummissjoni tiżgura li l-Programm LIFE jsir fattur iktar effettiv li jixpruna t-tibdil ambjentali, billi torbot lill-Progamm LIFE iktar mal-politiki tal-UE favur l-ambjent, u billi ddaħħal it-tħassib ambjentali f'politiki oħrajn tal-UE. B'mod partikulari, il-kunċett tal-proġetti integrati b'erba' oqsma ta' prijorità (in-natura, l-arja, l-ilma u l-iskart) se jippermetti li l-programm LIFE jiġbor fondi oħrajn (pubbliċi jew privati) biex jiġu appoġġati l-proġetti fuq skala kbira u biex jittejjeb l-infurzar tal-politika tal-UE u b'hekk jittejjeb ukoll l-istat tal-ambjent. Il-qasam il-ġdid tal-informazzjoni u l-governanza f'dan il-Programm LIFE l-ġdid se jippermetti lil dawk li huma involuti f'dan il-qasam jikkontribwixxu għall-implimentazzjoni komuni tar-rekwiżiti ambjentali tal-UE. Is-suġġetti tal-proġetti mniżżlin fil-Programm il-ġdid se jwasslu biex l-interventi tal-Programm LIFE jkunu ffukati fuq l-oqsma prinċipali ta' prijorità stabbiliti fis-Seba' Programm ta' Azzjoni Ambjentali tal-UE. Barra minn hekk, il-possibbiltà li l-flus jiġu allokati għall-azzjonijiet ta' tħejjija, għall-bini tal-kapaċità u għall-għajnuna teknika biex jitfasslu l-proġetti integrati se tiffaċilita parteċipazzjoni iktar omoġenja tal-partijiet interessati fil-Programm, u b'hekk se żżid l-effiċjenza tiegħu. Fl-aħħar nett, il-possibbiltà li jintużaw strumenti finanzjarji innovattivi bħala self, garanziji jew ekwità fil-kuntest tal-Programm LIFE l-ġdid se tiġbed lejh aktar finanzjament għall-azzjonijiet dwar in-natura u l-klima, fi sħubija mas-settur privat u mal-istituzzjonijiet finanzjarji (il-BEI u l-FEI). Id-Direttiva 97/9/KE introduċiet skema ta' kumpens għall-investitur fl-Istati Membri kollha. Din l-iskema tagħti kumpens fejn ditta ta' investiment liċenzjata ma tkun tista', jew ikun hemm il-possibbiltà li ma tkunx tista', tħallas it-talbiet għal kumpens li jsirulha. B'mod ġenerali, dan iseħħ meta ditta liċenzjata ma tkomplix fin-negozju jew issir insolventi. Kontijiet annwali pubblikati reċentement urew li l-iskema ta' kumpens għall-investitur f'Malta hi ferm nieqsa mill-fondi u tinsab fi stat finanzjarju prekarju. Il-Kummissjoni qed timmonitorja r-riservi akkumulati f'kull waħda mill-iskemi ta' kumpens għall-investitur fl-Istati Membri? Barra minn hekk, x'qed tagħmel il-Kummissjoni biex tassigura li r-riservi akkumulati f'tali skemi jkunu suffiċjenti biex jipprovdu kumpens għall-konsumaturi Ewropej kollha? Din il-proposta tinsab quddiem il-koleġiżlaturi u l-Kummissjoni tħeġġiġhom biex jissukktaw bid-diskussjonijiet bil-ħsieb li jilħqu ftehim leġiżlattiv. Tista' l-Kummissjoni tipprovdi aġġornament dwar il-progress imwettaq fir-rigward tal-proposta għal direttiva dwar il-prevenzjoni tal-użu tas-sistema finanzjarja għall-finijiet tal-ħasil tal-flus u għall-iffinanzjar tat-terroriżmu? Fil-5 ta' Frar 2013, il-Kummissjoni adottat proposta għal Direttiva dwar il-prevenzjoni tal-użu tas-sistema finanzjarja għall-iskop tal-ħasil tal-flus u l-finanzjament tat-terroriżmu (ir-"4a' Direttiva tal-AML"). Progress sinifikanti nkiseb taħt il-Presidenza Litwana dwar il-proposta għal Direttiva. Il-Kummissjoni tifhem li l-Presidenza Griega se tipprova tikseb approċċ ġenerali dwar dan il-fajl malajr kemm jista' jkun. Fl-20 ta' Frar 2014, il-Kumitati konġunti ECON u LIBE adottaw ir-rapport mill-korelaturi Krišjānis KARIŅŠ u Judith SARGENTINI dwar il-proposta tal-Kummissjoni. Il-Kummissjoni tifhem li hija l-intenzjoni tal-Parlament Ewropew li jressaq rapport għal vot Plenarju qabel tmiem il-mandat tiegħu. Is-47 unjoni nazzjonali tal-istudenti li huma membri tal-Unjoni tal-Istudenti Ewropej (ESU), ħarġu dikjarazzjoni fejn fiha jilqgħu tajjeb l-istqarrija reċenti tal-Kummissjoni dwar l-edukazzjoni għolja Ewropea fid-dinja. Madankollu, l-ESU ddefiniet ukoll l-oqsma politiki ewlenin li fihom jista' jsir titjib, fosthom it-trattament indaqs u d-dritt għall-mobbiltà. Il-Kummissjoni kif biħsiebha ttejjeb oqsma politiki bħal dawn bħala parti mill-istrateġija internazzjonali għal edukazzjoni għolja fl-Ewropa? Ir-rwol tal-Kummissjoni fil-qasam tal-edukazzjoni, kif definit fit-Trattat ta' Lisbona, huwa li din tikkontribwixxi għal edukazzjoni ta' kwalità billi tappoġġa u tissupplimenta lill-Istati Membri fl-attivitajiet tagħhom. Mobilità dejjem ikbar hija għan komuni għall-Kummissjoni u għall-Istati Membri tal-UE. L-Istati Membri individwali għandhom jistabbilixxu miri nazzjonali biex isostnu l-livell ta' riferiment fl-UE kollha li, sas-sena 2020, 20 % tal-istudenti fl-edukazzjoni terzjarja jridu jkunu pparteċipaw fil-mobilità internazzjonali. Il-mobilità tal-istudenti tibqa' l-kompetenza tal-Istati Membri individwali. Il-Bank Ċentrali Ewropew ħareġ statistiki dwar in-numru ta' karti ta' flus iffalsifikati li ġew irtirati miċ-ċirkolazzjoni. Iċ-ċifri juru li 353 000 tal-karti ta' flus iffalsifikati ntremew fit-tieni nofs tal-2013, li jirrappreżenta l-akbar numru rreġistrat sa mit-tieni kwart tal-2010. Il-Bank Ċentrali Ewropew qies din iċ-ċifra bħala waħda baxxa ħafna meta wieħed jikkunsidra n-numru ta' karti ta' flus ġenwini li jkunu fiċ-ċirkolazzjoni f'kwalunkwe mument partikolari. Il-Kummissjoni x'se tagħmel biex tassisti lill-Bank Ċentrali Ewropew u l-Eurosistema biex tiżgura li l-karti tal-flus tal-euro jibqgħu mezz ta' ħlas affidabbli u sikur? Il-Kummissjoni taqsam ir-responsabbiltà tal-protezzjoni tal-euro flimkien mal-Bank Ċentrali Ewropew (BĊE). L-Uffiċċju Ewropew kontra l-Frodi (OLAF), bħala servizz tal-Kummissjoni, jimplimenta l-attivitajiet tiegħu fit-tliet oqsma li ġejjin: it-taħriġ u l-assistenza teknika; l-analiżi teknika tal-muniti tal-euro ffalsifikati u it-tħejjija tal-inizjattivi leġiżlattivi. Il-Kummissjoni se tkompli tappoġġa l-BĊE u l-Eurosistema wkoll fl-2014 u se tkompli tikkoordina magħhom wkoll fil-gruppi ta' esperti relevanti, bħall-"Grupp ta' Esperti dwar l-Iffalsifikar tal-Euro" u l-"Grupp ta' Tmexxija tal-Euro". Ċifri ppubblikati mill-Aġenzija Internazzjonali għar-Riċerka dwar il-Kanċer juru li l-kanċer tas-sider huwa bil-bosta l-aktar forma komuni ta' kanċer fl-UE għan-nisa. Għalkemm iċ-ċifri juru li r-rati ta' sopravivenza qed jiżdiedu, ċifri oħrajn mill-istess aġenzija juru li r-rata ta' mortalità stmata għan-nisa fl-UE hija ftit aktar minn 20 %. F'dan ir-rigward, il-Kummissjoni x'beħsiebha tagħmel sabiex tnaqqas dejjem iktar ir-rati ta' mortalità minħabba l-kanċer tas-sider jew tipi oħra ta' kanċer? Barra minn hekk, il-Kummissjoni qed tippjana li żżid il-finanzjament għar-riċerka dwar il-kanċer tas-sider? Permezz tas-Seba' Programm Kwadru tal-Komunità Ewropea għall-attivitajiet ta' riċerka, ta' żvilupp teknoloġiku u ta' dimostrazzjoni (FP7, 2007‐2013), il-Kummissjoni allokat aktar minn EUR 100 miljun għar-riċerka dwar il-prevenzjoni, id-dijanjożi u l-kura tal-kanċer tas-sider. Il-kap tal-Partit Nazzjonalista Malti, Simon Busuttil, ripetutament qal lill-istampa li, kemm-il darba l-partit tiegħu jkun elett fil-gvern, se jirtira l-passaporti kollha mogħtija skont il-Programm Malti ta' Investiment Individwali. Meta jitqies il-prinċipju tan-nonretroattività tal-liġi li huwa minqux fid-dritt Ewropew, il-Kummissjoni tqis li r-revoka ta' tali passaporti akkwistati legalment (u d-drittijiet li jagħtu lill-individwu) tkun illegali? Il-Kummissjoni ma tesprimix opinjonijiet ġuridiċi dwar il-kompatibilità tal-liġi tal-UE ma' miżuri ipotetiċi li ma jkunux ġew ippreżentati. Il-kanċer tal-prostata ħareġ bħala l-aktar tip ta' kanċer komuni fost l-irġiel fl-Ewropa, u l-okkorrenza tiegħu żdiedet b'rata mgħaġġla matul l-aħħar żewġ deċennji. Aktar minn 200 000 każ ġdid ta' kanċer tal-prostata jiġu dijanjostikati fl-Ewropa kull sena. L-inċidenza tal-kanċer tal-prostata żdiedet b'mod uniformi f'diversi pajjiżi Ewropej, bl-ogħla rati ta' mortalità rreġistrati fl-Estonja, il-Latvja, il-Litwanja, id-Danimarka, in-Norveġja u l-Isvezja. Iż-żieda fil-mortalità osservata fir-reġjun Baltiku u f'diversi pajjiżi Ċentrali u l-Ewropa tal-Lvant tidher li tirrifletti żieda reali fir-riskju u teħtieġ aktar monitoraġġ. Il-Kummissjoni tista' tipprovdi statistika aġġornata dwar in-numru ta' persuni li jsofru mill-kanċer tal-prostata fit-28 Stat Membru? Il-Kummissjoni x'qed tippjana li tagħmel biex iżżid l-għarfien fost l-irġiel Ewropej sabiex dawn imorru għall-eżamijiet mediċi meħtieġa, li finalment jistgħu jirriżultaw fil-prevenzjoni u s-sejba bikrija ta' kanċer fil-prostata? Il-Kummissjoni sa liema punt timpenja ruħha biex tgħin tiffinanzja l-iżvilupp ta' terapiji effiċjenti kontra din il-marda? X'tip ta' inizjattivi qed tadotta l-Kummissjoni biex tappoġġja l-irġiel Ewropej bil-kanċer tal-prostata avvanzat u lill-familji tagħhom? Il-Kummissjoni tappoġġja l-isforzi tal-Aġenzija Internazzjonali għar-Riċerka dwar il-Kanċer fil-ġbir tal-istatistiċi marbutin mal-inċidenza, il-prevalenza, is-sopravivenza u l-imwiet mill-kanċer. Id-distribuzzjoni ġeografika tal-359 942 każ ġdid ta' kanċer tal-prostata misjubin b'dijanjożi fl-Unjoni Ewropea fl-2012 hija disponibbli fuq il-paġna: Ir-rakkomandazzjonijiet tal-Kodiċi Ewropea kontra l-Kanċer jikkontribwixxu għall-prevenzjoni tal-kanċer tal-prostata billi jtejbu l-informazzjoni u l-iskrinjar. Il-Programm ta' Qafas tal-UE għar-Riċerka u l-Iżvilupp Teknoloġiku 2007 — 2013 jappoġġja inizjattivi Ewropej kbar ta' riċerka, bħal PROMARK (Varjanti tal-kanċer tal-prostata ġenetiku bħala bijomarkaturi tal-progressjoni tal-marda) u PROSPER (Il-kanċer tal-prostata: Profilar u evalwazzjoni tal-ncRNA), biex jesploraw ir-rwol tar-regolaturi ta' mekkaniżmi ċellulari ewlenin fil-kanċer tal-prostata. Madwar 7.3 miljun persuna fl-UE għandhom xi forma ta' demenzja, ċifra li hija mistennija tirdoppja matul l-20 sena li ġejjin hekk kif l-istennija tal-għomor tiżdied. Fil-preżent, m'hemm l-ebda kura magħrufa għall-marda. Fl-2011, il-Kummissjoni nediet l-ALCOVE (Kooperattiva ta' Valutazzjoni tal-Alzheimer fl-Ewropa), proġett ta' azzjoni konġunta bejn l-Istati Membri mmirat biex itejjeb l-għarfien dwar id-demenzja u l-konsegwenzi tagħha filwaqt li jippromwovi l-iskambju ta' informazzjoni dwar il-preservazzjoni tas-saħħa, il-kwalità tal-ħajja, l-awtonomija u d-dinjità tal-persuni bid-demenzja. Il-Kummissjoni tista' tipprovdi statistika aġġornata dwar ir-rata ta' inċidenza tad-demenzja fl-Istati Membri differenti? Xi programmi qed jiġu implimentati biex jiffinanzjaw u jinkoraġġixxu r-riċerka fil-qasam tad-demenzja? Il-Kummissjoni tista' tipprovdi informazzjoni dwar ir-riżultati tal-proġett ALCOVE, u tgħid x'azzjoni qed tieħu sabiex issegwi dawn ir-riżultati? Il-konsum għoli tal-alkoħol għandu impatt kbir fuq is-saħħa pubblika u jiġġenera wkoll spejjeż marbuta mal-kura tas-saħħa, mal-assigurazzjoni tas-saħħa, mal-infurzar tal-liġi u mal-ordni pubbliku. Il-konsum għoli tal-alkoħol hu wkoll fattur determinanti fis-saħħa u waħda mill-kawżi prinċipali ta' mwiet prematuri u ta' mard li jista' jiġi evitat, biż-żgħażagħ li jiffurmaw grupp ta' riskju partikolari. L-istudji juru li l-konsum għoli tal-alkoħol hu relatat ma' aktar minn 10 % tal-mortalità fin-nisa u madwar 25 % tal-irġiel fl-età ta' bejn il-15 u d-29 sena. Il-komunikazzjoni tal-Kummissjoni tal-2006 bit-titlu "Strateġija tal-UE li tappoġġja lill-Istati Membri għat-tnaqqis ta' ħsara rrelatata mal-alkoħol", iddikjarat li, filwaqt li l-konsum medju tal-alkoħol fl-UE kien qed jonqos, il-konsum tal-alkoħol minn persuni taħt l-età kien qed jiżdied. Tista' l-Kummissjoni tipprovdi data statistika aġġornata dwar il-konsum tal-alkoħol minn persuni taħt l-età fl-Istati Membri? Tista' tipprovdi data statistika dwar in-numru ta' tfal li fl-Istati Membri twieldu b'mard fetali kkawżat mill-alkoħol? Tista' tipprovdi data statistika dwar in-numru ta' inċidenti tat-traffiku kkawżati mill-konsum eċċessiv tal-alkoħol fl-Istati Membri? Xi programmi għandha l-Kummissjoni attwalment jew xi programmi biħsiebha tfassal biex tevita l-konsum eċċessiv tal-alkoħol minn persuni taħt l-età? Il-Kummissjoni ma tiġborx dejta dwar il-mard fetali kkawżat mill-alkoħol. Filwaqt li ma teżistix dejta statistika li tagħti fid-dettall il-kawżi tal-inċidenti tat-traffiku, riċerka li saret dan l-aħħar bl-appoġġ tal-UE fil-qafas tal-proġett "DRUID" turi li madwar 25 % mill-inċidenti fatali fl-Ewropa huma marbutin mal-konsum tal-alkoħol. Il-Kummissjoni qed taħdem mill-qrib mal-Kumitat dwar il-Politika Nazzjonali dwar l-Alkoħol u l-Azzjonijiet marbutin magħha biex tgħin lill-Istati Membri jikkoordinaw l-inizjattivi tagħhom li għandhom fil-mira ż-żgħażagħ u x-xorb bla rażan fi zmien qasir. Fost id-disturbi tas-saħħa mentali, is-sindromu ta' nuqqas ta' attenzjoni u iperattività (ADHD) huwa wieħed mill-kundizzjonijiet psikjatriċi l-aktar traskurati u mifhuma ħażin fl-Ewropa. Filwaqt li huwa stmat li dan is-sindromu jaffetwa madwar tifel jew tifla u adoloxxenti minn kull 20 fl-Ewropa, huma ftit ħafna n-nies affetwati mill-ADHD li jirċievu dijanjosi u appoġġ xieraq. Dan huwa prinċipalment minħabba n-nuqqas ta' kuxjenza pubblika u l-istigma soċjali mifruxa fir-rigward ta' din il-kundizzjoni, kif ukoll in-nuqqas ta' oqfsa komunitarji xierqa li jagħrfuha u jiddijanjostikawha b'mod preċiż. F'Novembru 2012, Shire AG, il-Kunsill Ewropew tal-Moħħ u l-Alleanza Globali ta' Netwerks ta' Appoġġ għall-Mard Mentali (GAMIAN‐Ewropa) żviluppaw white paper esperta dwar dan is-suġġett, inklużi rakkomandazzjonijiet prattiċi li jistgħu jiġu adottati mill-korpi għat-tfassil tal-politika sabiex jiġu żgurati rikonoxximent u ġestjoni aħjar tal-ADHD mill-partijiet interessati kollha fis-soċjetà. X'inizzjattivi qed jittieħdu mill-Kummissjoni biex tgħin ħalli jitjieb l-aċċess għad-dijanjosi bikrija tal-ADHD fost it-tfal Ewropej? Xi strateġiji qed jiġu adottati sabiex jitjieb l-aċċess għat-trattamenti tal-ADHD u biex jiġi żviluppat approċċ multidixxiplinari ċċentrat madwar il-pazjent għall-kura u l-appoġġ tal-ADHD? X'tip ta' appoġġ qed jingħata lill-organizzazzjonijiet mhux governattivi li jaħdmu ma' pazjenti bl-ADHD u l-familji tagħhom? X'inizzjattivi qed jittieħdu biex titħeġġeġ aktar riċerka kwalitattiva u kwantitattiva ffukata fuq l-ADHD? It-titjib tal-aċċess għad-dijanjosi bikrija u l-kura tas-sindromi tan-nuqqas ta' attenzjoni u iperattività (Attention Deficit Hyperactivity Disorders — ADHD) huwa primarjament ir-responsabbiltà tal-Istati Membri, tal-organizzazzjonijiet professjonali tas-saħħa u tal-partijiet interessati l-oħra rilevanti. Permezz tas-Seba' Programm Kwadru għar-Riċerka u l-Iżvilupp Teknoloġiku (FP7, 2007-2013), il-Kummissjoni ffinanzjat riċerka dwar is-sindromi tan-nuqqas ta' attenzjoni u iperattività b'madwar EUR 26 miljun, li tindirizza b'mod partikolari l-mekkaniżmi molekulari u ċellulari bażiċi tal-ADHD u t-trattamenti possibbli. Fl-UE l-abbuż fuq l-anzjani qed isir problema dejjem aktar attwali hekk kif il-piramidi tal-età fil-pajjiżi Ewropej qed jinbidlu b'mod irriversibbli. Filwaqt li fl-2010 n-numru ta' persuni ta' 'l fuq minn 65 sena kien jirrappreżenta iktar minn 17 % tal-popolazzjoni kollha tal-UE, huwa mbassar li dan in-numru dalwaqt jirdoppja, u l-għadd ta' persuni ta' 'l fuq minn 80 sena se jkun ittriplika sal-2060. Aktar minn terz ta' dawn l-anzjani jsofru mill-marda tal-Alzheimer jew tad-dimenzja, u l-esponiment tagħhom għall-iżolament soċjali u l-faqar (b'inqas aċċess għal kura tas-saħħa u assistenza soċjali ta' kwalità) jagħmilhom vulnerabbli ħafna għall-abbuż. Fl-2010 l-Parlament talab biex issir Green Paper dwar il-ġlieda kontra l-abbuż fuq l-anzjani u dwar il-bżonn li jiġi żviluppat kodiċi tal-kondotta għad-djar tal-anzjani. Tista' l-Kummissjoni tipprovdi statistika dwar l-inċidenza tal-abbuż fuq l-anzjani fl-Istati Membri? Kif qiegħda l-Kummissjoni tgħin lill-Istati Membri joħolqu ambjent adatt għall-età u jipprovdu l-appoġġ neċessarju biex jgħinu ħalli jitnaqqas l-abbuż fuq l-anzjani? Tista' l-Kummissjoni tgħid kif se tkompli ssegwi t-talba biex issir Green Paper dwar il-ġlieda kontra l-abbuż fuq l-anzjani u dwar il-bżonn li jiġi żviluppat kodiċi tal-kondotta fid-djar tal-anzjani? B'liema mod qiegħda l-UE tassisti lill-Istati Membri fit-tnedija ta' inizjattivi volontarji u tas-soċjetà ċivili biex jippromwovu l-benesseri u d-dinjità tal-anzjani u jipprevjenu l-abbuż fuq l-anzjani? Fil-green paper tiegħu tal-2005 bl-isem "It-titjib tas-saħħa mentali tal-popolazzjoni: lejn strateġija għall-Unjoni Ewropea dwar is-saħħa mentali", id-DĠ għas-Saħħa u l-Ħarsien tal-Konsumatur ikkonkluda li s-saħħa mentali tal-popolazzjoni tal-UE kienet riżorsa importanti fil-kisba ta' xi wħud mill-objettivi strateġiċi tal-politika tal-UE. Kienet ġiet proposta strateġija tal-UE dwar is-saħħa mentali sabiex tiġi stabbilita kooperazzjoni bejn l-Istati Membri. L-approċċ serva ta' qafas għall-iskambju u l-kooperazzjoni bejn il-pajjiżi biex jgħin tiżdied il-koerenza tal-azzjonijiet fis-setturi tal-politika tas-saħħa u dawk li mhumiex fi ħdan l-Istati Membri u fil-livell tal-UE. B'riżultat ta' dan, ġiet imfassla biex tippermetti l-involviment ta' firxa kbira ta' partijiet interessati bil-ħsieb li jinstabu soluzzjonijiet. Barra minn hekk, l-għan tal-green paper kien li jingħata bidu għal dibattitu fost l-istituzzjonijiet Ewropej, il-gvernijiet, il-professjonisti tas-saħħa, il-partijiet interessati f'setturi oħra, is-soċjetà ċivili (inklużi organizzazzjonijiet tal-pazjenti), u l-komunità tar-riċerka dwar ir-rilevanza tas-saħħa mentali għall-UE, il-bżonn ta' strateġija fil-livell tal-UE u l-prijoritajiet possibbli li din l-istrateġija kien se jkollha. Tista' l-Kummissjoni tiddeskrivi l-kisbiet li saru minn meta ġiet introdotta l-green paper? Tista' tipprovdi stimi dwar in-numru ta' ċittadini li jbatu minn mard mentali fit-28 Stat Membru? Xi proġetti biħsiebha tiżviluppa fil-futur qrib biex tgħin persuni bi problemi mentali? Rapporti dwar is-sitwazzjoni attwali fir-Repubblika Ċentru-Afrikana (RĊA) iqajmu tħassib. In-NU u diversi NGOs irrapportaw li qed jiżdiedu l-episodji ta' vjolenza u, ma' dawn, it-theddida tal-ġenoċidju. L-UE dejjem żammet djalogu politiku mar-RĊA, u hemm għadd ta' ftehimiet fis-seħħ bejn l-UE u l-RĊA li jirrigwardaw il-ġestjoni tar-riżorsi nazzjonali. Il-Kummissjoni għandha xi informazzjoni dwar l-effetti tal-episodji ta' vjolenza riċenti fuq l-industriji tal-estrazzjoni u tal-injam fir-reġjun? L-UE tibqa' mħassba u qed issegwi mill-qrib is-sitwazzjoni fir-Repubblika Ċentru-Afrikana (RĊA) Għal dak li jirrigwarda l-industrija tal-injam, Ftehim ta' Sħubija Volontarju (FSV) ġie ffirmat fit-28 ta' Novembru 2011 bejn l-UE u r-RĊA dwar il-FLEGT (Infurzar tal-Liġi, il-Governanza u l-Kummerċ tal-Foresta) Dan għandu jiżgura li dak l-injam li jinqata' b'mod legali biss jiġi esportat lejn l-UE mir-RĊA. Madankollu għadu ma ġiex implimentat bis-sħiħ u l-kunflitt ipprevjena aktar żvilupp tas-sistema biex tiġi vverifikata l-legalità tal-esportazzjoni tal-injam. Bħalissa, l-UE għandha l-għan biex iżżomm "ħaj"' il-proġett FSV permezz ta' sett minimu ta' attivitajiet u biħsiebha li tkompli l-ħidma hekk kif is-sitwazzjoni tippermetti. Wara l-kolp ta' stat, gruppi armati waqqfu l-konvojs, b'hekk ipparalizzaw il-kummerċ tal-espertazzjoni. Madankollu l-esportazzjoni fuq skala żgħira għadha għaddejja. Rigward l-industrija tat-tħaffir, bħala riżultat tal-kriżi, fit-23 ta' Mejju 2013 ir-RĊA ġiet eskluża milli tieħu sehem fl-Iskema ta' Ċertifikazzjoni Kimberley Process (KPCS), b'hekk ir-RĊA ma għandhiex id-dritt li tesporta d-djamanti mhux maħduma tagħha. Madankollu, l-esportazzjoni illegali tad-djamanti għadha għaddejja Il-kummerċ fl-esplojtazzjoni tad-djamanti huwa fil-kontroll ta' gruppi armati. Bħalissa ħafna mid-djamanti mhux maħduma qed joħorġu mill-pajjiż, skont it-tagħrif tagħna, permezz ta' pajjiżi ġirien. Rigward id-deheb, it-tħaffir fuq skala żgħira u l-kummerċ illegali għadhom għaddejja. Matul l-aħħar laqgħa tal-Kumitat Parlamentari Konġunt UE-Messiku, li seħħet f'Novembru 2013, kemm ir-rappreżentanti tal-UE kif ukoll dawk tal-Messiku rrikonoxxew il-bżonn li jiġi aġġornat il-Ftehim Globali, li daħal fis-seħħ fis-sena 2000. Il-laqgħa ssottolinjat l-importanza li jiġu analizzati r-relazzjonijiet ta' kummerċ ħieles bejn l-UE u l-Messiku b'mod awtonomu, iżda koerenti fid-dawl tan-negozjati dwar il-kummerċ ħieles bejn l-UE u l-Istati Uniti. Wieħed mill-punti ewlenin imqajma matul il-laqgħa kien il-bżonn li jissaħħu l-SMEs fuq iż-żewġ naħat tal-Atlantiku ħalli jiġu megħjuna fir-rigward tal-internalizzazzjoni tagħhom u ħalli jissaħħu r-relazzjonijiet kummerċjali bejn l-UE u l-Messiku, b'mod partikolari f'dawk ir-reġjuni li għandhom ma gawdewx bis-sħiħ mill-benefiċċji ta' dan il-Ftehim Globali. Il-Kummissjoni tista' tiddikjara liema aġġornamenti oħra għall-Ftehim Globali għandhom jingħataw prijorità fil-laqgħat li ġejjin bil-ħsieb li jitjiebu r-relazzjonijiet kummerċjali bejn l-UE u l-Amerika ta' Fuq? X'impatt, jekk ikun hemm impatt, jista' jkollu t-tisħiħ tal-SMEs Ewropej permezz tal-Pjan ta' Azzjoni għas-Settur tal-Konsumaturi fuq ir-relazzjonijiet tal-UE mal-SMEs Messikani fuq in-naħa l-oħra tal-Atlantiku? Il-Kummissjoni Ewropea taqbel mal-valutazzjoni tal-Membru Onorevoli tal-importanza li kull modernizzazzjoni possibbli tal-Ftehim bejn l-UE u l-Messiku titqiegħed fil-kuntest tal-Amerka ta' Fuq. In-negozjati tas-Sħubija Trans-Atlantika ta' Kummerċ u ta' Investiment (TTIP) mal-Istati Uniti huma għan politiku u ekonomiku importanti ħafna għan b'impatti pożittivi potenzjali sinifikanti fuq is-sħab kummerċjali tal-UE u tal-Istati Uniti. Madankollu, in-negozjati tat-TTIP għadhom fl-istadji bikrin tagħhom u s'issa, il-proċess tal-esplorazzjoni tal-modernizzazzjoni ta' Ftehim bejn l-UE u l-Messiku jinsab għaddej fuq linja separata. L-UE u l-Istati Uniti se jikkunsidraw fi stadju xieraq kif jartikolaw l-interfaċċja bejn it-TTIP u s-sħab kummerċjali importanti tagħhom (partikolarment mal-pajjiżi ġirien bħall-Messiku jew it-Turkija). Separatament, l-UE qablet mal-Messiku fuq djalogu dwar l-Intrapriżi Żgħar u Medji (SMEs) fl-14 ta' Mejju 2012 biex jiskambjaw informazzjoni fuq kwistjonijiet ta' SMEs u jipprovdu aktar koordinazzjoni. Barra minn hekk, hemm proġett ippjanat fin-Netwerk Ewropew u tal-Amerika Latina tas-Servizzi tan-Negozju u l-Innovazzjoni (ELAN — Komponent nru 2) biex itejbu l-użu tar-riċerka applikata. Dan jagħti attenzjoni partikolari lit-tisħiħ tal-SMEs Ewropej u Messikani permezz tat-twaqqif ta' katalgu ta' Ċentri ta' SMEs u Teknoloġiċi innovattivi u ta' helpdesk onlajn biex jiggwidaw l-SMEs biex tiżdied il-parteċipazzjoni f'inizjattivi ta' kooperazzjoni reċiproka. Ġie rapportat li dawn iż-żgħażagħ qed jiġu ispirati biex imorru jiġġieldu fis-Sirja mill-kontenut li jaqraw fuq l-internet. Kif tivvaluta tali każijiet, jekk tivvaluthom, il-Viċi President/Rappreżentant Għoli? Ir-RGħ/VP jaħdem mill-qrib mal-Istati Membri biex jindirizza l-kwistjoni ta' ġellieda barranin. Fid-dawl tar-riskji maħluqa minn ċittadini barranin li jivvjaġġaw lejn is-Sirja, inkluż mill-Ewropa, sabiex jingħaqdu ma' gruppi estremisti u wara l-ħidma mwettqa mill-Kunsill tal-Ġustizzja u l-Intern, l-UE stiednet l-Istati kollha bi fruntieri mas-Sirja jew b'rotot diretti tal-ajru jew marittimi lejn is-Sirja sabiex joqogħdu attenti. Dan iħeġġeġ lil dawk l-Istati sabiex jieħdu miżuri xierqa sabiex jipprevjenu l-fluss ta' ġellieda barranin lejn u mis-Sirja. L-UE hija determinata wkoll sabiex tissieħeb ma' pajjiżi terzi sabiex jittrattaw b'mod effettiv it-terroriżmu u l-finanzjament tal-flussi ta' ġellieda barranin. Barra minn hekk, inbdew inizjattivi differenti mill-Kummissjoni bil-għan li jipprevjenu u jiskoraġġixxu persuni li jitilqu mill-Ewropa lejn is-Sirja bħala ġellieda barranin, u joffru assistenza lill-Istati Membri fir-rigward tal-possibbiltà ta' theddida li tkun ġejja minn persuni rimpatrijati. Dawn ġew riferuti fit-tweġiba għall-mistoqsijiet bil-miktub E-4802/2013 u E-4308/2013. Dawn l-azzjonijiet jikkumplimentaw inizjattivi oħra li jistgħu jgħinu sabiex jissorveljaw aħjar il-movimenti ta' ġellieda barranin, bħalma hija t-Tieni Ġenerazzjoni tas-Sistema ta' Informazzjoni ta' Schengen. Skont l-istatistika tal-Eurostat ta' Novembru 2013, il-mard relatat maċ-ċirkolazzjoni u n-neoplażmi kienu bil-bosta l-aktar kaġuni prevalenti ta' mewt fl-2010 għall-popolazzjoni aktar avvanzata fl-età fl-UE, jiġifieri dawk li għandhom 65 sena u aktar, fejn 1 931 każ ta' mewt għal kull 100 000 abitant kienu kkawżati minn mard relatat maċ-ċirkolazzjoni u 1 075 każ ta' mewt kienu kkawżati minn neoplażmi. X'qed tippjana li tagħmel il-Kummissjoni biex iżżid is-sensibilizzazzjoni fost iċ-ċittadini Ewropej dwar il-prevenzjoni ta' mard relatat maċ-ċirkolazzjoni? Il-Kummissjoni kif qed tħeġġeġ u tiffinanzja proġetti relatati mal-iżvilupp ta' skrining effiċjenti kontra mard ta' dan it-tip? Il-Kummissjoni taf li l-mard kardjovaskulari huwa l-kawża ewlenija tal-mewt fl-Ewropa. Matul dawn l-aħħar għexieren ta' snin, in-numru ta' tfal li jbatu bl-ażżma żdied bil-qawwi, tant li din saret l-aktar marda kronika komuni fost it-tfal. Hija wkoll waħda mir-raġunijiet ewlenin li għaliha tfal taħt il-15-il sena jittieħdu l-isptar. Is-sintomi tal-allerġiji u tal-ażżma huma, fost l-oħrajn, marbutin mal-kwalità tal-arja kemm ġewwa kif ukoll barra d-djar. Tul il-perjodu 1999-2004, iċ-ċifri għall-prevalenza tal-ażżma fit-tfal fid-diversi ċentri ta' studju Ewropej kienu jvarjaw minn anqas minn 5% għal aktar minn 20%. Tista' l-Kummissjoni tipprovdi l-aktar statistika reċenti dwar l-ażżma fost it-tfal fl-Istati Membri? In-nuqqas ta' dijanjosi tal-ażżma jwassal għal kontroll mhux adegwat tal-marda u konsegwentement għal spejjeż ogħla ta' kura. Il-Kummissjoni x'azzjonijiet qiegħda tieħu biex iżżid is-sensibilizzazzjoni dwar din il-marda, bil-għan li jintlaħqu rati ogħla ta' dijanjosi bikrija? Liema programmi huma diġa implimentati, jew sejrin jiġu varati, mill-Kummissjoni biex tintnesifika l-prevenzjoni primarja fost iċ-ċittadini Ewropej bil-għan li l-każijiet ta' ażżma fost it-tfal jitnaqqsu? Il-Kummissjoni hija konxja mill-għadd dejjem jikber ta' tfal li jbatu bl-ażma, u dwar ir-rabta tal-ażma mal-kwalità tal-arja kemm ġewwa kif ukoll barra. L-aktar dejta reċenti disponibbli dwar l-għadd ta' pazjenti li joħorġu mill-isptar b'konnessjoni ma' każijiet ta' ażma hija pprovduta fl-Anness, u hija mqassma skont l-Istati Membri u l-gruppi ta' età fost it-tfal. Sabiex tqajjem kuxjenza dwar l-ażma, il-Kummissjoni ffinanzjat diversi proġetti permezz tal-Programm tas-Saħħa. Dawn jinkludu dan li ġej: